सारे बुरुश उठाए और घासलेट के पीपे में डाल दिए। लकड़ी की रीपें निकाल कर चौखटे पर टीन ठोंकने लगा। भड़! भड़!! भड़ाभड़!!! हथोड़ी की मार से च र भनभना कर कमरे की पूरी हवा को बौखलाने लगी। भड़भड़ाहट के बीच उसे अपने नए पड़ोसियों का ध्यान आया, साले फिर बोमड़ी पाड़ेंगे। कम्मू को ताज्जुब होता है, इनको ये जरा-सी बात भी समझ में क्यों नहीं आती कि ये धंधा है, टीन ठोंक-पीट न किए, तो हरूप क्या इनके बाप के चेहरों पर लिखे जाएँगे, हूँह!